מבט על הגלריה הלאומית של סקוטלנד מכיוון דרום.
הגלריה הלאומית של סקוטלנד, מבט מכיוון צפון.
**הגלריה הלאומית של סקוטלנד** (באנגלית: **National Gallery of Scotland**) היא מוזיאון לאמנות הממוקם באדינבורו שבסקוטלנד.

היסטוריה
--------

הגלריה ממוקמת במבנה נאו קלאסי הניצב בראש גבעה שבין שני חלקי גני רחוב הנסיכים. המבנה תוכנן על ידי ויליאם הנרי פלייפייר, אבן הפינה של המבנה הונחה על ידי הנסיך אלברט ב-30 באוגוסט 1850, והמבנה נפתח לציבור בשנת 1859.

בסמוך ניצב מבנה האקדמיה הסקוטית המלכותית לאמנות. שני המבנים שופצו בשנת 1912 על ידי ויליאם תומאס אולדריב.

אוספי המוזיאון כוללים למעלה מ-30,000 ציורים והדפסים, החל מתקופת ראשית הרנסאנס ועד שלהי המאה ה-19. כמו כן במוזיאון ספריית עיון העוסקת באמנות החל משנת 1300 ועד שנת 1900 ובה למעלה מ-50,000 ספרים וכתבי עת.

במסגרת פרויקט פלייפייר נוסף למוזאון בשנת 2004 אגף חדש המחבר את שני הבניינים, אשר כולל אולם תיאטרון להרצאות, חנות, ומרכז מידע.

אוספי המוזיאון
--------------

מקורו של אוסף המוזיאון באוסף של ציורים שהועברו אליו מבניין האקדמיה הסקוטית לאמנות אשר כלל יצירות של יאקופו באסאנו, אנתוני ון דייק וג'ובני באטיסטה טייפולו. הגלריה החלה לרכוש תמונות רק בשנת 1903. בשנת 1945 השאיל דוכס סאות'רלד את אוספיו למוזיאון הכוללים יצירות מופת רבות.

בין היצירות העיקריות המוצגות במוזיאון ניתן למנות את יצירותיהם של ג'ובאני לורנצו ברניני: "קארלו אנטוניו דל פוצו"; סנדרו בוטיצ'לי: "הבתולה עם ישו הילד ישן"; אנטוניו קנובה "שלוש הגרציות"; פול סזאן: "העצים הגדולים" ו"נוף הר סנט-ויקטואר"; ז'אן-בטיסט סימאון שארדן: "אגרטל עם פרחים"; ג'ון קונסטבל: "עמק דדהאם"; חרארד דויד: "שלוש אגדות ניקולס הקדוש"; אדגר דגה: "דיוקנו של דייג מרטלי"; ג'יימס דראמונד: "האספסוף" ו"גברת הקמה מכיסאה"; אנתוני ון דייק: "משפחת לומליני"; תומאס גיינסבורו: "גברת גרהאם המכובדת"; פול גוגן: "חיזיון לאחר הדרשה: יעקב נאבק עם המלאך"; הוגו ון דר חוס: "מזבח השילוש הקדוש"; פרנסיסקו דה גויה: "אל מדיקו"; אל גרקו: "ז'רום הקדוש מביע חרטה", "ילד מדליק נר בחברת קוף ושוטה", "ישו מציל העולם"; קלוד מונה: "ערימות השחת"; ניקולא פוסן: "שבעה הסקרמנטים"; אלן רמזי: "מרגרט לידנזי"; רפאל: "מדונת ברידג'ווטר"; רמברנדט ון ריין: "אישה במיטה" ו"דיוקן עצמי"; סר ג'שואה ריינודלס: "העלמות וולדגרייב"; ז'ורז' סרה: "לה לוצרן, סנט דני"; טיציאן: "ונוס אנדיומנה", "דיאנה וקליסטו", "דיאנה ואקטיון", "המדונה והילד עם יוחנן המטביל" ו"שלושת גילי האדם"; דייגו ולסקס: "אישה זקנה מבשלת ביצים"; יאן ורמיר: "ישו בבית מרתה ומרים" וכן יצירות של אנטואן ואטו, דייוויד אלן, פרנסיס בייקון, ויליאם בלייק, דייוויד יאנג קמרון, גוסטב קורבה, אז'ן דלקרואה, אלברכט דירר, וינסנט ואן גוך, פרנס האלס, האנס הולביין הבן, רוברט סקוט לאודר, לורנצו מונקו, קאמי פיסארו, פטר פאול רובנס, טינטורטו ולאונרדו דה וינצ'י.

גלריה
-----

* הכניסה לגלריההכניסה לגלריה
* "הגברת רוברט סקוט מונקריף" מעשה ידי סר הנרי רייברן (1756–1823)"הגברת רוברט סקוט מונקריף" מעשה ידי סר הנרי רייברן (1756–1823)
* ש"משפחת לומליני" מעשה ידי אנתוני ון דייק (1599–1641)ש"משפחת לומליני" מעשה ידי אנתוני ון דייק (1599–1641)

ראו גם
------

* גלריית הדיוקנאות הלאומית של סקוטלנד

קישורים חיצוניים
----------------

| מיזמי קרן ויקימדיה |
| --- |
| ויקישיתוף תמונות ומדיה בוויקישיתוף: **הגלריה הלאומית של סקוטלנד** |

* אתר האינטרנט הרשמי של הגלריה הלאומית של סקוטלנד
* הגלריה הלאומית של סקוטלנד, ברשת החברתית אינסטגרם
* אוספי הגלריה הלאומית של סקוטלנד

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007265986105171
* BNE: XX86459
* BnF: cb12190246b (data)
* CANTIC: a11294164
* CiNii: DA05101628
* GND: 1082428-5
* ISNI: 0000 0001 2156 2553
* LCCN: n80073803
* NKC: kn20101210004
* NLA: 35174426
* SUDOC: 030471419
* Trove: 852112
* ULAN: 500293831
* VcBA: 494/38497
* VIAF: 129667249
* WorldCat: lccn-n80073803

 |